b'\n_START_ARTICLE_\nSistem za podporo pri odlo\xc4\x8danju\n_START_PARAGRAPH_\nSistem za podporo pri odlo\xc4\x8danju (SZPO) je interaktiven ra\xc4\x8dunalni\xc5\xa1ki sistem, ki pomaga odlo\xc4\x8devalcem s pridom uporabiti podatke in modele za re\xc5\xa1itev slabo strukturiranih, polstrukturiranih ali nestrukturiranih problemov. Odlo\xc4\x8ditveni sistemi ne nadome\xc5\xa1\xc4\x8dajo \xc4\x8dlove\xc5\xa1kega odlo\xc4\x8danja, temve\xc4\x8d slu\xc5\xbeijo le kot pripomo\xc4\x8dek pri odlo\xc4\x8danju. Uporabni so v polo\xc5\xbeajih, ko je koli\xc4\x8dina virov informacij prevelika za intuicijo odlo\xc4\x8devalca, ter pri odlo\xc4\x8ditvah, kjer sta potrebna natan\xc4\x8dnost in optimalnost. Pove\xc4\x8duje produktivnost, u\xc4\x8dinkovitost ter zmogljivost.Vodi k optimalni izbiri tehnolo\xc5\xa1kih procesov in njihovih parametrov, ter optimalnemu na\xc4\x8drtovanju operacij, logistike. Poznamo tri osnovne komponente SZPO, ki jih zasledimo v ve\xc4\x8dini arhitektur: sistem za upravljanje s podatkovno zbirka (Database management system), sistem za upravljanje z zbirko modelov (Relational database management system) in sistem za generiranje in upravljanje dialogov (Dialog Generation and Management System). Pomagamo si lahko tudi z modeli odlo\xc4\x8danja kot so MAUT, DEXi, AHP. Z upravljanjem modelov in odlo\xc4\x8ditev ter njenim delovanjem se ukvarja veda ra\xc4\x8dunalni\xc5\xa1tvo, ter druge informacijsko-komunikacijske tehnologije.\n_START_SECTION_\nKaj \xc4\x8de analiza pri podpori za odlo\xc4\x8danje\n_START_PARAGRAPH_\nNam pove kako se spremeni kon\xc4\x8dni rezultat vrednotenja alternativ, pri sistemih za podporo pri odlo\xc4\x8danju.Kon\xc4\x8dni rezultat se pridobi s spreminjanjem vrednosti podatkov o alternativah, ter z modelom  vrednotenja. S spreminjanjem teh vrednosti opazujemo kako le te vplivajo na kon\xc4\x8dni rezultat odlo\xc4\x8danja.Tako lahko pridemo do bolj\xc5\xa1ih rezultatov vrednotenja in s tem do bolj\xc5\xa1ih odlo\xc4\x8ditev. Pomembne so zlasti manj\xc5\xa1e spremembe variant, ki pripeljejo do bistvenega izbol\xc5\xa1anja rezultatov.Prav pride v primerih, ko okolja ne poznamo dovolj ali za ugotavljanje, kako se morajo (ne smejo) spreminjati posamezni parametri variant, da bodo rezultati pri\xc4\x8dakovani in ne bo neprijetnih presene\xc4\x8denj.'